title: Glaoda Laporte
text: Glaoda Laporte (Claude Laporte e galleg), ganet e Brest d’ar 6 a viz Kerzu 1734, ha marvet drouklazhet e Pariz d'an 2 a viz Gwengolo 1792, a oa ur beleg hag ur merzher. Unan eus Merzherien Gwengolo 1792 eo, bet lakaet war roll an dud eürus gant ar Pab Pi XI, d'ar 17 a viz Here 1926.
  
  Gloada Laporte a oa Jezuist ha kelenner e Skolaj jezuist Pariz etre 1757 ha 1759 (hiziv lise Louis le Grand), ha goude-se e Skolaj Orleañs pa voe dismantret e Bro-C'hall Kompagnunezh Jezuz (urzh ar Jezuisted) er bloavezh 1762. Beleget er bloavezh 1763, e labouras dreist-holl e Brest, pa oa kure parrez Sant-Loeiz. Nac’h a reas touiñ sentidigezh d'al lezennoù nevez savet war an Iliz hag ar veleien (Constitution civile du Clergé). Kaset e voe da brizon Karmez e Pariz, ha lakaet d’ar marv d'an 2 a viz Gwengolo 1792 (e-pad Lazhadegoù Gwengolo).
  
  Eveltañ e oa lakaet ivez d’ar marv Visant Rousseau, Nikolas Verron, ha Fransez al Livec, bet jezuisted eus eskoptioù Kemper ha Leon. Meneg zo eus gouel ar sant en deiziadurioù d'an 2 a viz Gwengolo.
  
  Levrlennadur
   Louis Saluden, Jean-Louis Chapalain, Eur brestad epad an XVIIIet kantved : an den eurus Glaoda Laporte, Brest, Moulerez ru ar C'hastel, 1927, 206 p. (Skrid enlinenn)
   Louis Saluden, Une figure brestoise du XVIIIè siècle : Claude Laporte : 1734-1792, Brest, Moulerez ru ar C'hastel, 1925, 192 p. (Skrid enlinenn)
   Henri Fouqueray, « Claude Laporte une victime des journées de septembre », Les Etudes, t. 86, janv.-fév.-mars 1901, p. 536-551.
  
  Gwelet ivez 
  Lazhadegoù Gwengolo 
  
  Merzherien an Dispac'h gall
  Beleien Breizh
  Jezuisted
  Ganedigezhioù 1734
  Marvioù 1792
  Tud eus Brest
  An Dispac'h Gall e Breizh